ગુજરાતમાં કોંગ્રેસનો પંજો સ્થાપવાની મહેચ્છા સાથે મધ્ય ગુજરાતના પ્રવાસે નીકળેલા રાહુલ ગાંધીને હવે તેમના શબ્દો જ ભારે પડી રહ્યા છે. નોંધનીય છે કે રાહુલ ગાંધીએ તેમની નવસર્જન યાત્રામાં એક જનસભામાં સંધની શાખામાં મહિલાઓને એન્ટ્રી કેમ નથી? શું તમે આરએસએસની શાખામાં કોઇ મહિલાને શોર્ટ પહેરીને ફરતી કદી જોઇએ? તેવી ટિપ્પણી કરી હતી. જે બાદ આ વાતનો વિરોધ ખુદ ગુજરાતની પહેલી મહિલા મુખ્યમંત્રી આનંદીબેન પટેલે ઉઠાવ્યો છે. આનંદીબેન પટેલે રાહુલ ગાંધીને આવી અભદ્ર ટિપ્પણી કરવા માટે જાહેરમાં માફી માંગવાનું અને પોતાના શબ્દો પાછા લેવાનું કહ્યું છે.